pythainlp/thai_wikipedia_clean_20230101 huggingface dataset:
ต่อมาหลังจากที่จอมพล ป. พิบูลสงคราม นายกรัฐมนตรีหลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย ในวันที่ 22 ตุลาคม พ.ศ. 2498 นายเพทาย ได้กรีดเลือดประท้วงเรียกร้องให้มีการยกเลิก ส.ส. ประเภทที่ 2 และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร จนกระทั่งรัฐบาลเปิดโอกาสให้มีการจดทะเบียนพรรคการเมืองขึ้นมาอย่างเป็นทางการ นายเพทายจึงได้จดทะเบียนก่อตั้งพรรคขบวนการไฮด์ปาร์ค ตามพระราชบัญญัติพรรคการเมือง พ.ศ. 2498 เป็นลำดับที่ 4/2499 โดยเขาทำหน้าที่หัวหน้าพรรค นำสมาชิกลงสมัครในการเลือกตั้งเมื่อวันที่ 26 กุมภาพันธ์ พ.ศ. 2500 ซึ่งทางพรรคได้ที่นั่งในสภาทั้งสิ้น 2 ที่นั่งคือ ทวีศักดิ์ ตรีพลี จากจังหวัดขอนแก่น และ พีร์ บุนนาค จากจังหวัดสุพรรณบุรี ส่วนตัวนายเพทายเองไม่ได้รับเลือกตั้ง เขาจึงตัดสินใจลาออกจากตำแหน่งหัวหน้าพรรค ในวันที่ 23 กรกฎาคม พ.ศ. 2500 เปิดโอกาสให้นายทวีศักดิ์ เข้ามาทำหน้าที่แทน
ประเทศลัตเวียในโอลิมปิกฤดูร้อน 2016
ประเทศลัตเวีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติลัตเวียได้ส่งทีมนักกีฬาที่ผ่านการคัดเลือกทั้งหมด 33 คน เข้าร่วมแข่งขันใน 12 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศซีเรียในโอลิมปิกฤดูร้อน 2016
ประเทศซีเรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซีเรียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศทาจิกิสถานในโอลิมปิกฤดูร้อน 2016
ประเทศทาจิกิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติทาจิกิสถานได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน รวมทั้งหมด 1 เหรียญ
ประเทศแทนซาเนียในโอลิมปิกฤดูร้อน 2016
ประเทศแทนซาเนีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติแทนซาเนียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
เนตร พูนวิวัฒน์
ร้อยตรี เนตร พูนวิวัฒน์ เป็นอดีตหัวหน้าพรรคชาตินิยม (2499-2501) และเป็นนักเขียนเจ้าของผลงานหนังสือ กบฏ ร.ศ. 130 ซึ่งเป็นหนึ่งในหนังสือดี 100 เล่มที่คนไทยควรอ่าน
เนตร พูนวิวัฒน์ เกิดเมื่อวันที่ 7 ธันวาคม พ.ศ. 2434 และเขาเสียชีวิตในปี พ.ศ. 2523 โดยมีงานพระราชทานเพลิงศพ ณ ฌาปนสถานวัดมกุฏกษัตริยาราม กรุงเทพมหานคร เมื่อวันที่ 21 ธันวาคม พ.ศ. 2523
เนตร เป็น 1 ใน 7 คณะผู้ก่อการกบฏ ร.ศ. 130 ซึ่งเป็นการกบฏที่เกิดขึ้นในปี พ.ศ. 2455 วางแผนปฏิบัติการโดยหมายให้พระมหากษัตริย์พระราชทานรัฐธรรมนูญให้ และเปลี่ยนแปลงการปกครองสู่ระบอบประชาธิปไตย แต่แผนการแตกเสียก่อน
เนตร ได้ก่อตั้งพรรคการเมืองโดยจดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499 ในชื่อ "พรรคชาตินิยม" เขานำทีมสมาชิกลงสมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 แต่ได้รับเลือกตั้งเพียง 3 คน คือ พึ่ง ศรีจันทร์ จากจังหวัดอุตรดิตถ์ ร้อยตำรวจตรี ชัยชาญ งามสง่า จากจังหวัดเพชรบูรณ์ และ ทอง กันทาธรรม จากจังหวัดแพร่ ส่วนในการเลือกตั้งครั้งต่อมาได้รับเลือกเพียง 1 ที่นั่ง และพรรการเมืองของเขาได้ยุติบทบาทลงเนื่องจากประกาศของคณะปฏิวัติ ฉบับที่ 8 ลงวันที่ 21 ตุลาคม พ.ศ. 2501
ประวัติของไมโครซอฟท์ วินโดวส์
รายชื่อรุ่นของไมโครซอฟท์ วินโดวส์
รายชื่อไมโครซอฟต์ วินโดวส์รุ่นต่าง ๆ
ไมโครซอฟท์ เวิร์ด
ไมโครซอฟท์ เอกซ์เซล
ไมโครซอฟท์ โมบาย
ไมโครซอฟท์ แอ็คเซส
ไมโครซอฟท์ พาวเวอร์พอยต์
ไมโครซอฟท์ ซิลเวอร์ไลท์
ไมโครซอฟท์ ออฟฟิศ 2007
ไมโครซอฟท์ เอดจ์
ไมโครซอฟท์ เซอร์เฟซ
ฮันส์-โยอาคิม มาร์ไซล์
ไมโครซอฟท์ วิชวล ซีพลัสพลัส
ไมโครซอฟท์ วิชวลสตูดิโอ
ดีน เฮนเดอร์สัน
ดีน แบรดลีย์ เฮนเดอร์สัน (; เกิด 12 มีนาคม ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่นอตทิงแฮมฟอเรสต์ โดยยืมจากแมนเชสเตอร์ยูไนเต็ด และทีมชาติอังกฤษ
จิราพร สินธุไพร
จิราพร สินธุไพร (ชื่อเล่น: น้ำ; เกิด: 1 กันยายน พ.ศ. 2530) สมาชิกสภาผู้แทนราษฎร เขต 5 จังหวัดร้อยเอ็ด คณะกรรมการประสานงานพรรคร่วมฝ่ายค้าน ในสภาผู้แทนราษฎรไทย ชุดที่ 25
เกิดเมื่อวันอังคารที่ 1 กันยายน พ.ศ. 2530 ที่อำเภอพนมไพร จังหวัดร้อยเอ็ด เป็นบุตรสาวคนโตของนิสิต สินธุไพร อดีตสมาชิกสภาผู้แทนราษฎรจังหวัดร้อยเอ็ด อดีตกรรมการบริหารพรรคพลังประชาชน และอดีตแกนนำแนวร่วมประชาธิปไตยต่อต้านเผด็จการ กับเอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด พรรคเพื่อไทย
จบการศึกษาจากโรงเรียนยโสธรพิทยาคม อำเภอเมือง จังหวัดยโสธร ก่อนจะเข้ามาศึกษาต่อที่โรงเรียนสามเสนวิทยาลัย เขตพญาไท กรุงเทพมหานคร จบการศึกษาในระดับปริญญาตรี จาก ม.อัสสัมชัญ และ ปริญญาโท รัฐศาสตรมหาบัณฑิต จาก ม.รามคำแหง ปริญญาโทใบที่สอง สาขาธุรกิจระหว่างประเทศ จากเมือง Reading ประเทศอังกฤษ ขณะนี้กำลังศึกษาต่อในระดับปริญญาตรี คณะนิติศาสตร์ ม.ธรรมศาสตร์
ลงสมัครรับเลือกตั้งสมาชิกสภาผู้แทนราษฎร เมื่อวันที่ 24 มีนาคม พ.ศ. 2562 ในเขตเลือกตั้งที่ 5 จังหวัดร้อยเอ็ด สังกัดพรรคเพื่อไทย และได้รับเลือกตั้งครั้งแรกโดยมีคะแนนสูงเป็นอันดับที่ 1 ของจังหวัดร้อยเอ็ด ด้วยคะแนน 58,842 คะแนน
ต่อมาวันที่ 27 สิงหาคม พ.ศ. 2562 สมพงษ์ อมรวิวัฒน์ หัวหน้าพรรคเพื่อไทย ได้เซ็นแต่งตั้ง นางสาวจิราพร สินธุไพร เป็นรองโฆษกพรรคเพื่อไทย ร่วมกับ นางสาวสรัสนันท์ อรรณนพพร, รท.หญิง สุณิสา ทิวากรดำรง, นายชุมสาย ศรียาภัย และ นายรัฐภูมิ โตคงทรัพย์ นอกจากนี้ นางสาวจิราพร ยังรั้งตำแหน่งเลขานุการคณะกรรมาธิการการพัฒนาเศรษฐกิจ สภาผู้แทนราษฎร คณะกรรมาธิการวิสามัญพิจารณาศึกษาแนวทางในการบริหารจัดการการชำระหนี้กองทุนเงินให้กู้ยืมเพื่อการศึกษา รองประธานคณะอนุกรรมาธิการศึกษาความคุ้มค่าและประสิทธิผลการส่งเสริมการลงทุนต่อการพัฒนาเศรษฐกิจ ที่ปรึกษาคณะอนุกรรมาธิการพัฒนาเศรษฐกิจการเชื่อมโยงแหล่งท่องเที่ยวฝั่งอันดามันสู่อ่าวไทย ที่ปรึกษาคณะอนุกรรมาธิการเพื่อพิจารณาศึกษาปัญหาเรื่องข้าว เลขานุการกลุ่มมิตรภาพสมาชิกรัฐสภาไทยคิวบา กรรมการกลุ่มมิตรภาพสมาชิกรัฐสภาไทยเอสโตเนีย
ระบบบริการสุขภาพในประเทศญี่ปุ่น
ระบบบริการสุขภาพในประเทศญี่ปุ่น ให้บริการสุขภาพต่าง ๆ รวมถึง การคัดกรองโรค, การดูแลก่อนคลอด (prenatal care) และการควบคุมโรคติดต่อ ประชาชนของประเทศญี่ปุ่นจะจ่ายค่าบริการสุขภาพสูงสุดไม่เกิน 30% ในขณะที่รัฐบาลจ่ายส่วนที่เหลือ 70% ของค่าบริการทางสุขภาพ การอุดหนุนค่าบริการสุขภาพของประชาชนนี้ถือเป็นส่วนหนึ่งของระบบประกันสุขภาพถ้วนหน้า (universal health care insurance system) ของรัฐบาลซึ่งสร้างการเข้าถึงของประชาชนอย่างเท่าเทียม ด้วยค่าบริการสขภาพซึ่งตั้งโดยคณะกรรมการของรัฐ กฎหมายของประเทศบังคับให้ประชากรของประเทศญี่ปุ่นทุกคนต้องมีประกันสุขภาพของตัวเอง ผู้ที่ไม่มีประกันสุขภาพซึ่งทำโดยผู้ว่าจ้างงานจะได้รับสิทธิ์ในการเข้าร่วมโครงการประกันสุขภาพของรัฐซึ่งบริหารดูแลโดยรัฐบาลท้องถื่น ในระบบนี้ ผู้ป่วยสามารถเลือกแทย์หรือสถานพยาบาลได้อย่างอิสระโดยที่ประกนสุขภาพไม่สามารถปฏิเสธค่าใช้จ่ายได้ นอกจากนี้สถานพยาบาลในประเทศญี่ปุ่ยังถูกบังคับด้วยกฎหมายให้ต้องดำเนินกิจารในรูปแบบไม่แสวงผลกำไร (non-profit) และต้องบริหารโดยแพทย์เท่านั้น
ค่าบริการทางการแพทย์นั้นถูกกำหนดอย่างเข้มงวดโดยรัฐบาลเพื่อทำให้ราคาไม่สูงเกินไป และผู้ป่วยจะต้องจ่ายค่ารักษาพยาบาลเพียง 10%, 20% หรือ 30% ของค่ารักษาพยาบาลเท่านั้น อัตราส่วนนี้ขึ้นอยู่กับรายได้ของครอบครัวและอายุของผู้ป่วย ส่วนค่าใช้จ่ายส่วนที่เหลือนั้นรัฐบาลเป็นผู้จ่ายให้ อย่างไรก็ตามรัฐได้กำหนดขีดเริ่ม (thresholds) ต่อเดือนสำหรับแต่ละครัวเรือน ซึ่งค่ารักษาพยาบาลที่เกินค่าขีดเริ่มที่ตั้งไว้ก็จะถูกยกเลิกทิ้งไปหรือรัฐเป็นผู้อุดหนุนส่วนนั้นแทน ค่าขีดเริ่มนี้จะแบ่งตามรายได้และอายุเช่นเดียวกัน
ในปี 2008 ค่าใช้จ่ายด้านสุขภาพของญี่ปุ่นคิดเป็น 8.2% ของจีดีพี หรือคิดเป็น 2,859.7 ดอลล่าร์สหรัฐต่อประชากร สูงเป็นอันดับที่ 20 ในบรรดาประเทศสมาชิกขององค์การเพื่อความร่วมมือและการพัฒนาทางเศรษฐกิจ (OECD) และคิดเป็นปริมาณเท่ากับค่าเฉลี่ยรวมของประเทศในกลุ่มด้วย ในปี 2018 สัดส่วนค่าใช้ายของญี่ปุ่นได้เพิ่มเป็น 10.9% ของจีดีพี ซึ่งสูงกว่าค่าเฉลี่ยของประเทศกลุ่ม OECD ซึ่งอยู่ที่ 8.8%
รัฐบาลญี่ปุ่นสามารถวบคุมรายจ่ายได้เป็นหลายทศวรรษด้วยระบบตารางเวลาการใช้เงินคืนค่าบริการของรัฐที่เป็นระบบระเบียบ (nationally uniform fee schedule for reimbursement) นอกจากนี้รัฐบาลยังสามารถลดค่าบริการนี้ลงได้เมื่อเศรษฐกิจเกิดการชะลอตัวหรือฝืดเคือง ในทศวรรษ 1980s ค่าใช้จ่ายการบริการสุขภาพของญี่ปุ่นได้เพิ่มขึ้นอย่างรวดเร็ว เช่นเดียวกับประเทศที่พัฒนาทางอุตสาหกรรมแล้วหลายประเทศ (industrialised nations) ในขณะที่บางประเทศอย่างสหรัฐอเมริกาปล่อยให้ค่าบริการนี้สูงขึ้นเรื่อย ๆ ญี่ปุ่นกลับลงมือจัดการควบคุมอุตสาหกรรมสุขภาพอย่างจริงจังและแน่นหนาเพื่อควบคุมราคาบริการ ค่าบริการสุขภาพทุกรูปแบบจะถูกตั้งและควบคุมทุกสองปีโดยผ่านการเจรจาระหว่างรัฐมนตรีว่าการกระทรวงสาธารณสุขกับแพทย์ ทุกบริการทางการแพทย์และทุกการใช้ยาจะถูกตั้งราคาไว้ที่มาตรฐานเดียวกันในทุกสถานพยาบาล ทั้งประเทศ หากแพทย์เลือกที่จะหลีกหนีระบบนี้ด้วยการเพิ่มจำนวนบริการทางการแพทย์ให้กับผู้ป่วยเพื่อเพิ่มรายได้ ก็อาจส่งผลให้ในการประเมินตั้งราคาในครั้งถัดไป รัฐบาลอาจลดราคาค่าบริการของบริการทางการแพทย์นั้น ๆ ลง เหตุการณ์นี้เคยเกิดขึ้นแล้วเมื่อปี 2002 เมื่อรัฐบาลลดค่าบริการ MRI ลง 35% จากสองปีก่อนหน้า ดังนั้น จนถึงปี 2009 ค่าบริการ MRI ส่วนช่วงคอในประเทศญี่ปุ่นจึงอยู่ที่เพียง 98 ดอลล่าร์สหรัฐ เทียบกับในสรัฐอเมริกาที่อยู่ที่ 1,500 ดอลล่าร์สหรัฐ
เมื่อค่าใช้จ่ายทางการแพทย์รวมของผู้ป่วยต่อเดือนนั้นถึงขีดสุดที่รัฐกำหนดไว้ จะไม่มีการเหมาจ่ายต่อไปอีกในเดือนนั้น ๆ ค่าขีดเริ่ม (threshold) ของการเหมาจ่ายต่อเดือนนั้นแบ่งเป็นสามระดับตามรายได้และอายุของผู้ป่วย
ประเทศญี่ปุ่นเลือกใช้ยาทั่วไป (generic drugs) เพื่อประหยัดค่าใช้จ่าย ในปี 2010 ญี่ปุ่นมีเป้าหมายในการเพิ่มยาเข้าไปในรายชื่อยาที่ครอบคุลโดยประกันสขภาพของรัฐ อาการเจ็บป่วยต่าง ๆ ที่เกี่ยวเนื่องกับการสูงอายุยังคงเป็นหนึ่งในความกังวลหลัก ผู้สูงอายุจึงเป็นเป้าหมายหลักของการวิจัยและการตลาดของบริษัทยาในญี่ปุ่น
การจัดสรร.
ประชากรญี่ปุ่นมีการคาดหมายคงชีพเมื่อเกิด (life expectancy at birth) สูงที่สุดในโลก อยู่ที่ 83 ปี (ข้อมูลปี 2009) แยกเป็นเพศชายอยู่ที่ 79.6 ปี และเพศหญิงที่ 86.4 ปี สิ่งนี้สำเร็จได้ในระยะเวลาที่ค่อนข้างสั้นด้วยการลดอัตราการเสียชีวิตจากโรคติดต่อลงอย่างรวดเร็วในช่วงทศวรรษ 1950s ถึงต้นทศวรรษ 1960s ตามด้วยการลดอัตตราการเสียชีวิตจากเส้นเลือดในสมองแตกลงอย่างรวดเร็วในช่วงกลางทศวรรษ 1960s
ข้อมูลปี 2008 พบว่าจำนวนเตียงผู้ป่วยระยะเฉียบพลัน (acute care beds) ต่อประชากร 1000 คนอยู่ที่ 8.1 สูงกว่าประเทศสมาชิก OECD อย่างสหรัฐอเมริกา ซึ่งอยู่ที่ 2.7 อย่างไรก็ตามการเปรียบเทียบโดยใช้ค่านี้อาจเป็นไปได้ยาก เนื่องจาก 34% ของผู้ป่วยที่เข้าโรงพยาบาลนานกว่า 30 วัน รวมกระทั่งเวลาที่พักรักษาตัวบนเตียง จะถูกรวมเป็นผู้ป่วยระยะเฉียบพลันทั้งหมด โดยเฉลี่ยผู้ป่วยหนึ่งคนพบแพทย์ 13 ครั้งต่อปี มากกว่าสองเท่าของค่าเฉลี่ยรวมของประเทศสมาชิก OECD
ข้อมูลปี 2008 ระบุว่ามีแพทย์ปฏิบัติการ 2.2 คนต่อประชากร 1000 คน ซึ่งใกล้เคียงกับสหรัฐอเมริกาที่ 2.4 ส่วนจำนวนพยาบาลปฏิบัติการอยู่ที่ 9.5 คนต่อประชากร 1000 คน ต่ำกว่าสหรัฐอเมริกาที่ 10.8 อยู่เล็กน้อย และเกือบเท่ากันกัสหราชอาณาจักร (9.5) และแคนาดา (9.2) แพทย์และพยาบาลของญี่ปุ่นจะได้รับใบอนุญาตประกอบวิชาชีพตลอดชีวิต โดยไม่ต้องมีการต่อใบอนุญาต ศึกษาต่อเพิ่มเติม และไม่มีการตรวจสอบประสิทธิภาพการทำงาน แพทย์ทั่วไป (Generalist) กับแพทย์เฉพาะทาง (Specialist) ในญี่ปุ่นนั้นไม่ได้ถือว่าแตกต่างกันอย่างเป็นทางการ ปกติแล้วในญี่ปุ่น แพทย์จะถูกฝึกฝนให้เป็นแพทย์เฉพาะทางโดยตรง โดยเมื่อจบการศึกษาในสาขาเฉพาะทางแล้ว มีเพียงส่วนน้อยเท่านั้นที่เลือกประกอบอาชีพในฐานะแพทย์เฉพาะทางด้านที่ได้ศึกษามา ในขณะที่แพทย์ส่วนใหญ่มักเลือกที่จะออกจากโรงพยาบาลขนาดใหญ่และมาประกอบอาชีพในโรงพยาบาลชุมชนขาดเล็ก ๆ ตามต่างจังหวัดหรือเปิดคลินิกของตนเอง ประเทศญี่ปุ่นไม่มีระบบสำหรับการเป็นแพทย์ทั่วไปโดยตรง ต่างกันกับหลายประเทศ จึงทำให้ผู้ป่วยมักพบแพทย์เฉพาะทางในคลินิกต่าง ๆ โดยตรง ระบบการศึกษาที่เป็นหลักสูตรสำหรับแพทย์ทั่วไปพึ่งมีครั้งแรกในญี่ปุ่นเมื่อปี 1978 ที่มหาวิทยาลัยการแพทย์ซางะ (Saga Medical University)
บริการสุขภาพในประเทศญี่ปุ่น
โคโคโระโนะพลาคาร์ด
"โคโคโระโนะพลาคาร์ด"  เป็นซิงเกิลลำดับที่ 37 ของเอเคบีโฟร์ตีเอต เปิดตัวเมื่อวันที่ 27 สิงหาคม พ.ศ. 2557 โดยคิงเรกคอร์ดส์
ดาแอล ฟราย
แดดริก บัวยาตา
ลัทธิดาร์วินเชิงสังคม
โจเท้ง
โจเท้ง (, 643-702) ในภาษาจีนฮกเกี้ยน หรือ เฉาเถิง ในภาษาจีนกลาง ชื่อรอง จี้ซิง (季興) ขันทีผู้มีชีวิตระหว่างยุค ราชวงศ์ฮั่นตะวันออก ของจีน. เขารับใช้จักรพรรดิถึง 4 พระองค์ (ชุ่น,ชง,จื้อ,ฮวน). เขาเป็นบิดาบุญธรรมของ โจโก๋, และเป็นปู่บุญธรรมของ โจโฉ, ผู้ก่อตั้งรัฐ วุยก๊ก ใน ยุคสามก๊ก. ใน พ.ศ. 763 เมื่อมีการสถาปนาราชวงศ์วุยโดยบุตรชายของโจโฉ โจผี, โจเท้งได้รับการสถาปนาย้อนหลังเป็น "จักรพรรดิเกาวุย" (魏高帝), กลายเป็นขันทีเพียงผู้เดียวในประวัติศาสตร์จีนที่ได้รับเกียรตินี้
โจเท้งรับราชการในราชสำนักฮั่นระหว่างรัชสมัยของ จักรพรรดิฮั่นอัน. ใน พ.ศ. 663 เมื่อ จักรพรรดิฮั่นชุ่น ยังคงเป็นองค์ชายหลิวเป่า, เติ้ง ซุย หรือ เติ้งไทเฮา ได้แต่งตั้งให้โจเท้งมารับใช้องค์ชายเพราะโจเท้งเป็นคนที่มีความซื่อสัตย์, เจียมเนื้อเจียมตัว และรอบคอบ. โจเท้งได้รับความไว้วางพระทัยจากจักรพรรดิฮั่นชุ่นและกลายเป็นพระสหายสนิทของพระองค์. ใน พ.ศ. 669 เมื่อจักรพรรดิฮั่นชุ่นเสด็จขึ้นครองสิริราชสมบัติ, โจเท้งได้เลื่อนขึ้นเป็นขันทีชั้นผู้ใหญ่
หลังจากจักรพรรดิฮั่นชุ่นเสด็จสวรรคตใน พ.ศ. 687, พระราชโอรสองค์เดียวของจักรพรรดิฮั่นชุ่นคือ องค์ชายหลิวปิ่ง พระชนมายุเพียง 1 พรรษาจึงขึ้นครองสิริราชสมบัติสืบต่อเป็น จักรพรรดิฮั่นชง แต่ครองได้เพียงปีเดียวก็เสด็จสวรรคตโดยไร้รัชทายาท. ขุนพล เหลียงจี้ จึงสนับสนุนองค์ชายหลิวจวั่นพระชนมายุ 7 พรรษาขึ้นสืบราชบัลลังก์ต่อเป็น จักรพรรดิฮั่นจื้อ แต่องค์จักรพรรดิก็ได้แสดงความไม่พอพระทัยต่อขุนพลเหลียงจี้ ทำให้เหลียงจี้ตัดสินใจวางยาพิษปลงพระชนม์จักรพรรดิฮั่นจื้อเสียใน พ.ศ. 689. ราชสำนักจึงแบ่งเป็น 2 ฝ่ายอีกครั้งในเรื่องการสรรหาผู้สืบทอดราชบัลลังก์
โดยโจเท้งได้อยู่ทางฝั่งของเหลียงจี้ในการสนับสนุนองค์ชายหลิวจื้อขึ้นสืบราชบัลลังก์เป็น จักรพรรดิฮั่นฮวน กระทั่งถึงแก่กรรมใน พ.ศ. 702
อำเภอกัวลาเนอรุซ
อำเภอกัวลาเนอรุซ  เป็นอำเภอในรัฐตรังกานู ประเทศมาเลเซีย ซึ่งแยกจากอำเภอกัวลาเตอเริงกานูในปี.ศ. 2014 แต่ยังถูกปกครองโดยสภาเมืองกัวลาเตอเริงกานู โดยมีเมืองกัวลาเนอรุซเป็นเมืองหลวง และมีเมืองกับหมู่บ้านสำคัญหลายแห่ง ได้แก่ กงบาดัก, เซอเบอรังตากีร์, บาตูรากิต และบาตูเออนัม ณ ค.ศ. 2015 มีประชากรอยู่ 226,177 คน และมีพื้นที่ 388 กม2.
อำเภอนี้เคยเป็นส่วนหนึ่งของอำเภอกัวลาเตอเริงกานู แล้วค่อยแยกจากกันในวันที่ 18 กันยายน ค.ศ. 2014
หมู่เกาะเรอดัง เป็นกลุ่มเกาะที่มีเกาะหลักอยู่สองเกาะที่มีคนอาศัยอยู่ คือเกาะเรอดังกับเกาะปีนัง ส่วนเกาะเล็กอื่น ๆ ไม่มีคนอาศัยอยู่ (เกาะลิง, เกาะเอโกร์เตอบู, เกาะลีมา, เกาะปากู, เกาะปากูเกอจิล, เกาะเกอเริงกา และเกาะเกอเริงกาเกอจิล) หมู่เกาะนี้อยู่ห่างจากกัวลาเตอเริงกานูไป 45 กิโลเมตร โดยตัวเกาะมีปะการังประมาณ 500 สายพันธุ์และปลากับสัตว์ไม่มีกระดูกสันหลังอีกกว่าพันชนิด หมู่เกาะนี้ถูกออกแบบเป็นสวนน้ำในปีค.ศ.1994 หมู่เกาะเรอดังมีส่วนประกอบของหินแกรนิตกับหินตะกอนที่ถูกแปรสภาพ
แม่น้ำสายหลักของอำเภอนี้ คือแม่น้ำเรอดัง
กัวลาเนอรุซแบ่งออกเป็น 4 "มูกิม" ได้แก่:
การลงมติเลือกนายกรัฐมนตรีไทย มีนาคม พ.ศ. 2548
ซัสคาทูน
กุนจิ๋ว
กุนจิ๋ว  หรือ หยันโจว 1 ใน 9 แคว้นของจีนโบราณ. ทุกวันนี้ตั้งอยู่ทางตะวันตกเฉียงใต้ของ มณฑลชานตง, ตะวันออกของ มณฑลเหอหนาน และตะวันตกเฉียงเหนือของ มณฑลเจียงซู
ใน ยุคสามก๊ก แคว้นกุนจิ๋วถูกใช้เป็นฐานที่มั่นของ โจโฉ แต่ในระหว่าง การรุกรานชีจิ๋วของโจโฉ ช่วง ค.ศ. 194 แคว้นกุนจิ๋วถูก ลิโป้ เข้าโจมตีโจโฉจึงต้องล่าถอยกลับไป
เฉินหลิว
เฉินหลิว  หรือในวรรณกรรมเรื่อง สามก๊ก เรียก ตันหลิว เมืองใน เทศมณฑลเซี่ยงฟู่ ไคเฟิง มณฑลเหอหนาน ประเทศจีน.
เปี่ยม บุณยะโชติ
ร้อยตำรวจเอก เปี่ยม บุณยะโชติ เป็นอดีตหัวหน้าพรรคธรรมาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช 3 สมัย เป็นอดีตเลขานุการรัฐมนตรีว่าการกระทรวงมหาดไทย และเป็นอดีตเลขานุการส่วนตัวของจอมพล ป.พิบูลสงคราม
ร.ต.อ.เปี่ยม เป็นนักการเมืองชาวนครศรีธรรมราช เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ซึ่งในขณะนั้นยังไม่มีพรรคการเมือง และเขาก็ว่างเว้นทางการเมืองในการเลือกตั้งอีก 3 ครั้งต่อมา จนกระทั่งในการเลือกตั้งเพิ่มเติมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมจำนวน 21 ที่นั่ง จากสภาผู้แทนราษฎรไทย ชุดที่ 5 เขาได้รับเลือกตั้งในพื้นที่เดิม
ร.ต.อ.เปี่ยม ได้ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และดำรงตำแหน่งหัวหน้าพรรค ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย
ร.ต.อ.เปี่ยม ได้ร่วมเป็นกรรมการในชุดก่อตั้งพรรคสังคมชาตินิยม ในปี พ.ศ. 2518
ร.ต.อ.เปี่ยม เป็นนักโหราศาสตร์ มีผลงานตำราด้านโหาราศาสตร์จำนวนมาก เช่น คัมภีร์ฤกษ์ กุญแจโหราศาสตร์ เรื่องของดาวจร เล่ม 1-เล่ม 5 ประมวลหลักโหราศาสตร์ กับมูลเหตุของศาสตร์และพิธีกรรม เล่ม 1-2 เป็นต้น
เจอเลอบู
รายชื่อคำศัพท์ในภาษาอังกฤษที่อักษร Q ไม่ตามมาด้วยอักษร U
ในภาษาอังกฤษ อักษร "Q" มักจะตามมาด้วยตัว "U" แต่มีข้อยกเว้น ตรงที่คำศัพท์ส่วนใหญ่เป็นคำที่ถูกแผลงเป็นอังกฤษจากภาษาอาหรับ, จีน, ฮีบรู, อินุกติตุต หรือภาษาอื่นที่ไม่ใช้อักษรอังกฤษ โดยที่อักษร "Q" แสดงถึงเสียงที่ไม่มีในภาษาอังกฤษ ตัวอย่างเช่น ในอักษรพินอินของจีน "qi" ออกเสียงเป็น (เหมือนกันกับ "chi" ในภาษาอังกฤษ) โดยผู้พูดภาษาอังกฤษ เพราะในพินอินใช้อักษร "q" แสดงเสียง ซึ่งออกเสียงเป็น (ch) ในภาษาอังกฤษ ตัวอย่างอื่น ได้แก่ "Q" ออกเสียงเป็น ในภาษาอาหรับมาตรฐาน เช่น "qat", "faqir" และ "Qur'ān" ในภาษาอาหรับ ตัว ق ถูกแปลงเป็นอักษร "Q" ซึ่งแตกต่างจากตัว ك ที่ถูกแปลงเป็นอักษร "K"; ตัวอย่างเช่น หมายถึง "หัวใจ" แต่ หมายถึง "สุนัข" อย่างไรก็ตาม มีการยอมเปลี่ยนการสะกดเป็นแบบอื่น โดยใช้ตัว "K" (หรือบางครั้งคือ "C") แทนตัว "Q"; เช่น "Koran" ("Qur'ān") และ "Cairo" ("al-Qāhira").
ใน 72 คำบนรายชื่อนี้ 68 คำคือคำนาม และส่วนใหญ่เป็นคำยืม; คำศัพท์อังกฤษสมัยใหม่ที่อักษร "Q" ไม่ตามมาด้วย "U" และไม่ได้เป็นคำยืมได้แก่ "freq", "qiana", "QWERTY" และ "tranq" อย่างไรก็ตาม คำยืมทั้งหมดในรายชื่อถูกแปลงเป็นภาษาอังกฤษในพจนานุกรมอย่างน้อยหนึ่งเล่ม
คำนามเฉพาะไม่มีในรายชื่อนี้ แต่ยังมีสถานที่หลายแห่งและชื่อหลายคน ซึ่งส่วนใหญามาจากประเทศที่พูดภาษาอาหรับ, แอลเบเนีย หรือจีน ที่อักษร "Q" ไม่ตามมาด้วย "U" ตัวอย่างที่เห็นได้ชัดคือ ชื่อประเทศ"อิรัก" (Iraq) และ "กาตาร์" (Qatar), "อีคาลูอิต" (Iqaluit) เมืองหลวงของดินแดนนูนาวุต, "กากอร์ตอก" (Qaqortoq) ในกรีนแลนด์มีอักษร "Q" ถึง 3 ตัว ชื่อเฉพาะและอักษรย่อที่เป็นอักษรอังกฤษ และอยู่ในกฎนี้ ได้แก่: "คอมแพค" (Compaq; บริษัทคอมพิวเตอร์), "แนสแด็ก" (Nasdaq; ตลาดหลักทรัพย์ของสหรัฐ), "ควอนตัส" (Qantas; สายการบินของออสเตรเลีย), และ "คิเนติก" (Qinetiq; บริษัทเทคโนโลยีของอังกฤษ) "ซักกอเราะฮ์" (Saqqara; สุสานโบราณในอียิปต์) เป็นคำนามเฉพาะที่มีอักษร "Q" สองตัว
ในภาษาอังกฤษแบบอเมริกันและแคนาดา มีคำเหล่านี้อยู่ 4,422 คำที่มีตัว Q และไม่มีตัว U ซึ่งรวมไปถึงคำด้านล่างนี้
การใช้ใน "สแคร็บเบิล".
มีเกมคำศัพท์หลายเกม โดยเฉพาะ "สแคร็บเบิล" ที่ผู้เล่นต้องสร้างคำโดยใช้ตัวอักษรที่มีอยู่ ถ้าผู้เล่นถูกบังคับให้ใช้ตัว "q" แต่ไม่มีตัว "u" จึงเป็นไปได้ที่จะสร้างคำบนรายชื่อนี้ ใช่ว่าทุกคำถูกยอมรับในการแข่งขัน "สแคร็บเบิล" เสมอไป การแข่งขันทั่วโลกใช้พจนานุกรมที่อาจจะไม่มีคำบนรายชื่อทั้งหมด
"Qi" เป็นคำที่ถูกใช้ในการแข่งขัน "สแคร็บเบิล" มากที่สุด และถูกเพิ่มในรายชื่อคำศัพท์ทางการในอเมริกาเหนือ (the official North American word list) ในปีค.ศ.2006.
คำอื่นที่ถูกเขียนบนรายชื่อ ได้แก่ "suq", "umiaq" หรือ "qiviut" เป็นที่ยอมรับได้ แต่เนื่องจากตัว Q มีตัว "u" อยู่บนนั้น มันจึงเป็นสถานการณ์ที่เป็นไปได้น้อย
ล้วน เวกชาลิกานน
ล้วน เวกชาลิกานน เป็นอดีตสมาชิกสภาผู้แทนราษฎรจังหวัดนครปฐม 4 สมัย อดีตเลขาธิการพรรคธรรมาธิปัตย์ (พ.ศ. 2498) และพรรคสัมมาชีพ-ช่วยชาวนา
นายล้วน เกิดเมื่อวันที่ 14 เมษายน พ.ศ. 2450
นายล้วน ได้รับเลือกตั้งเป็นสมาชิกสภาผู้แทนราษฎรจังหวัดนครปฐมครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเขาได้ร่วมกับร้อยตำรวจเอก เปี่ยม บุณยะโชติ เลขานุการจอมพล ป.พิบูลสงคราม ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และนายล้วนดำรงตำแหน่งเลขาธิการพรรค ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย
เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง หลังจากนั้นนักการเมืองก็ต้องยุติบทบาทลงไปเป็นระยะเวลานาน นับตั้งแต่การรัฐประหารขึ้นในวันที่ 20 ตุลาคม พ.ศ. 2501 ยาวนานจนถึงปี พ.ศ. 2511 สภาร่างรัฐธรรมนูญใช้เวลาในการร่างรัฐธรรมนูญจนแล้วเสร็จและนำขึ้นทูลเกล้าทูลกระหม่อมถวายเพื่อทรงลงพระปรมาภิไธยเมื่อวันที่ 22 กุมภาพันธ์ พ.ศ. 2511 นายล้วนจึงได้ร่วมกับพระช่วงเกษตรศิลปการ ตั้งพรรคการเมืองชื่อว่า "พรรคสัมมาชีพ-ช่วยชาวนา และเขาดำรงตำแหน่งเลขาธิการพรรค และนายล้วน เป็นสมาชิกสภาผู้แทนราษฎรเพียงคนเดียวของพรรคสัมมาชีพ-ช่วยชาวนา ที่ชนะการเลือกตั้ง
หลังจากนั้นในปี พ.ศ. 2518 ได้ร่วมเป็นกรรมการบริหารพรรคสังคมชาตินิยม
มัตเตโอ ซัลวีนี
มัตเตโอ ซัลวีนี (; เกิด 9 มีนาคม ค.ศ. 1973) เป็นนักการเมืองชาวอิตาลีที่ดำรงตำแหน่งรองนายกรัฐมนตรีอิตาลีและรัฐมนตรีว่าการกระทรวงมหาดไทยตั้งแต่วันที่ 1 มิถุนายน ค.ศ. 2018 ถึง 5 กันยายน ค.ศ. 2019
พรรคแผ่นดินไทย (พ.ศ. 2517)
พรรคแผ่นดินไทย เป็นพรรคการเมืองที่จดทะเบียนจัดตั้งพรรคเมื่อวันที่ 21 พฤศจิกายน พ.ศ. 2517 มีนางสุนีรัตน์ เตลาน เป็นหัวหน้าพรรคและนาย บันเทิง ศรีทรงพล เป็นเลขาธิการพรรค
พรรคแผ่นดินไทย ลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519
บทบาทของพรรค.
การเลือกตั้ง พ.ศ. 2518.
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคแผ่นดินไทยได้รับเลือกตั้งสมาชิกสภาผู้แทนราษฎร จำนวน 2 คน คือ สุนีรัตน์ เตลาน จังหวัดร้อยเอ็ด และ มานิต อุทธิเสน จังหวัดศรีสะเกษ
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคแผ่นดินไทย ก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด
วาหิคุรุ
สโมสรฟุตบอลลูตันทาวน์
สโมสรฟุตบอลลูตันทาวน์  เป็นสโมสรฟุตบอลอาชีพที่ตั้งอยู่ที่เมืองลูตัน ประเทศอังกฤษ ปัจจุบันกำลังแข่งขันในแชมเปียนชิปซึ่งเป็นลีกระดับที่สองของอังกฤษ สโมสรก่อตั้งขึ้นใน ค.ศ. 1885 โดยถือเป็นพันธมิตรของสมาคมฟุตบอลเบนฟอร์ดเชียร์เคาน์ตี สนามเหย้าของสโมสรคือเคนิลวอร์ทโรด ซึ่งใช้งานมาตั้งแต่ ค.ศ. 1905 ประวัติศาสตร์ของสโมสร ประกอบไปด้วย การชนะเลิศถ้วยรางวัล วิกฤตการณ์ด้านการเงิน และการเลื่อนชั้น-ตกชั้นหลายครั้ง สโมสรเคยเป็นสมาชิกของลีกสูงสุดระหว่าง ค.ศ. 1982 ถึง 1992 ถ้วยรางวัลหลักที่สโมสรเคยได้คือฟุตบอลลีกคัพในปี 1988
ลูตันทาวน์เป็นสโมสรแรกทางตอนใต้ของอังกฤษที่กลายเป็นสโมสรอาชีพ โดยเป็นสโมสรอาชีพตั้งแต่ ค.ศ. 1891 พวกเขาได้เข้าร่วมฟุตบอลลีกในช่วงก่อนเปิดฤดูกาล 1897–98 แต่ก็ออกจากฟุตบอลลีกใน ค.ศ. 1900 เนื่องจากปัญหาด้านการเงิน และกลับเข้ามาใหม่อีกครั้งใน ค.ศ. 1920 ลูตันไต่เต้าไปถึงเฟิสต์ดิวิชันได้ในฤดูกาล 1955–56 และยังได้เข้าถึงรอบชิงฟุตบอลถ้วยครั้งแรกในการพบกับนอตทิงแฮมฟอเรสต์ในเอฟเอคัพ รอบชิงชนะเลิศปี 1959 สโมสรตกชั้นจากลีกสูงสุดในฤดูกาล 1959–60 ซ้ำร้ายยังตกชั้นอีกสองครั้งในช่วงห้าปี ทำให้หล่นลงไปเล่นในโฟร์ทดิวิชันเมื่อฤดูกาล 1965–66 อย่างไรก็ตาม สโมสรเลื่อนชั้นกลับสู่ลีกสูงสุดได้อีกครั้งในฤดูกาล 1974–75
ความสำเร็จของลูตันทาวน์เกิดขึ้นในฤดูกาล 1981–82 ซึ่งสโมสรชนะเลิศเซคันด์ดิวิชันและได้เลื่อนชั้นสู่เฟิสต์ดิวิชัน ลูตันได้เอาชนะอาร์เซนอลในฟุตบอลลีกคัพรอบชิงชนะเลิศปี 1988 และได้อยู่บนลีกสูงสุดต่อจนกระทั่งตกชั้นไปในฤดูกาล 1991–92 ระหว่าง ค.ศ. 2007 ถึง 2009 ปัญหาการเงินที่รุมล้อมทำให้สโมสรต้องร่วงตกชั้นอย่างต่อเนื่อง จากลีกระดับสอง หล่นไปถึงลีกระดับห้า โดยในฤดูกาล 2008–09 สโมสรถูกตัด 30 แต้มจากการทำผิดกฎการเงิน ทำให้ลูตันต้องหล่นไปแข่งขันในฟุตบอลที่ไม่ใช่ระดับลีกอยู่ห้าปี ก่อนที่จะชนะเลิศคอนเฟอเรนซ์พรีเมียร์ในฤดูกาล 2013–14 และเลื่อนชั้นกลับสู่ฟุตบอลลีกอีกครั้ง
ชาวออสเตรเลียพื้นเมือง
ชาวออสเตรเลียพื้นเมือง  เป็นกลุ่มชนที่สืบเชื้อสายมาจากกลุ่มชนที่อาศัยอยู่ในออสเตรเลียและเกาะโดยรอบก่อนที่จะตกเป็นอาณานิคมของอังกฤษ
จำนวนประชากรชาวออสเตรเลียพื้นเมืองในช่วงแรกของการตั้งถิ่นฐานถาวรของชาวยุโรปนั้นยังเป็นที่ถกเถียงกันอยู่ ซึ่งคาดว่าอยู่ระหว่าง 318,000 จนถึง 1,000,000 คน ต่อมาจำนวนประชากรลดลงเนื่องจากโรคระบาดที่มาจากชาวยุโรปที่มาตั้งถิ่นฐาน โดยในครั้งแรกเกิดการระบาดของโรคฝีดาษหลังจากชาวยุโรปตั้งถิ่นฐานมาได้ประมาณสามปี และรวมถึงปัจจัยอื่น ๆ ด้วย เช่น การฆาตกรรมหมู่และความขัดแย้งระหว่างชาวยุโรปกับชาวออสเตรเลียพื้นเมือง
จากการสำรวจสำมะโนประชากรของออสเตรเลียเมื่อวันที่ 30 มิถุนายน ค.ศ. 2016 พบว่ามีประชากรชาวออสเตรเลียพื้นเมือง 798,365 คน ซึ่งนับเป็น 3.3% ของจำนวนประชากรออสเตรเลียทั้งหมด
ต่อมาในปี ค.ศ. 1788 กองเรือที่หนึ่งจากอังกฤษมาถึงอ่าวบอทานีในเดือนมกราคมของปีนั้นเพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บ เช่น โรคหัด โรคฝีดาษ วัณโรค ฯลฯ โดยส่วนมากเสียชีวิตจากโรคฝีดาษ และความขัดแย้งที่มาพร้อมกับชาวยุโรป